b'\n_START_ARTICLE_\nBitka pri Farzalu\n_START_SECTION_\nPredhodno dogajanje\n_START_PARAGRAPH_\nPompej in ve\xc4\x8dina rimskega senata sta leta 49 pr.n.\xc5\xa1t zbe\xc5\xbeali iz Italije v Gr\xc4\x8dijo, da se tam pripravijo na vojno s Cezarjem. Cezarju je primanjkovalo ladjevja zato se je odlo\xc4\x8dil najprej zavarovati zahodno Sredozemlje, \xc5\xa1e posebej \xc5\xa0panijo, nato pa zbrati potrebno ladjevje in za\xc4\x8deti zasledovati Pompeja. Pompej je svojo floto zaupal senatorju Bibulu, \xc4\x8digar naloga je bila prepre\xc4\x8diti Cezarju izkrcanje v Gr\xc4\x8diji. Bibul je kmalu zatem umrl zaradi bolezni in tako Cezarju prepustil vso obalo Gr\xc4\x8dije, le ta pa se je lahko mirno izkrcal. Preden se je Cezar odpravil v Gr\xc4\x8dijo je svoje legije usmeril proti Massili (dana\xc5\xa1nji Marseille), kjer je zbral manj\xc5\xa1e ladjevje nato pa se odpravil proti \xc5\xa0paniji, kjer je uni\xc4\x8dil \xc5\xa1ibke Pompejeve sile. Sledila je zima v kateri se je Cezar izkrcal na obali Gr\xc4\x8dije pri kraju Farzal. Kljub temu da je imel Pompej ve\xc4\x8djo vojsko ni takoj napadel Cezarjevih legij saj se je zavedal izku\xc5\xa1enosti le teh. Odlo\xc4\x8dil se je da se bo izmikal boju in presekal Cezarjeve oskrbovalne poti, ter tako izstradal njegovo vojsko. Cezar je kmalu uvidel namero Pompeja in napadel njegovo tabori\xc5\xa1\xc4\x8de pri Dra\xc4\x8du, a je utrpel hude izgube in se je moral umakniti._NEWLINE_Pompej ni takoj izkoristil uspeha in je pozimi (leta 49-48. pr.n.\xc5\xa1t) oblegal Cezarjev tabor. Cezar se je umikal Pompeju v Tesalijo, kjer se je Pompej na prigovarjanje senatorjev odlo\xc4\x8dil da bo napadel Cezarja. Pompej je imel \xc5\xa1tevil\xc4\x8dnej\xc5\xa1o in spo\xc4\x8dito vojsko, a se je zavedal izku\xc5\xa1enosti Cezarjevih legij, ki so sodelovale v galskih vojnah, zato je hotel izstradati Cezarja vendar so senatorji zahtevali da ga napade in uni\xc4\x8di pri Farzalu._NEWLINE_Cezarjeve legije so bile nepopolnenje, ker jih ni bilo \xc4\x8dasa popolniti in reorganizirati, deloma pa tudi zaradi izgub pri napadu na Pompejev tabor pri Dra\xc4\x8du. Zaradi hitrih premikov in presekanih oskrbovalnih poti je bila Cezarjeva vojska na robu zloma, zato je bil spopad za Cezarja nujen.'